Neuvostojen asetus N:o 7/66/Euratom, 122/66/ETY, annettu 28 päivänä heinäkuuta 1966, niitä paikkoja koskevan luettelon vahvistamisesta, joiden osalta voidaan myöntää matkakorvaus, sekä tämän korvauksen enimmäismäärän ja sen myöntämiseen sovellettavien yksityiskohtaisten sääntöjen vahvistamisesta



Virallinen lehti nro 150 , 12/08/1966 s. 2751 - 2752

Suomenk. erityispainos Alue 1 Nide 1 s. 0031

Ruotsink. erityispainos Alue 1 Nide 1 s. 0031

Tanskank. erityispainos: Sarja I Alue 1965-1966 s. 0187

Englannink. erityispainos: Sarja I Alue 1965-1966 s. 0214

Kreikank. erityispainos: Luku 01 Nide 1 s. 0099

Espanjank. erityispainos: Luku 01 Nide 1 s. 0115

Portugalink. erityispainos: Luku 01 Nide 1 s. 0115



NEUVOSTOJEN ASETUS N:o 7/66/EURATOM, 122/66/ETY, annettu 28 päivänä heinäkuuta 1966, niitä paikkoja koskevan luettelon vahvistamisesta, joiden osalta voidaan myöntää matkakorvaus, sekä tämän korvauksen enimmäismäärän ja sen myöntämiseen sovellettavien yksityiskohtaisten sääntöjen vahvistamisesta EUROOPAN ATOMIENERGIAYHTEISÖN NEUVOSTO, EUROOPAN TALOUSYHTEISÖN NEUVOSTO, jotka ottavat huomioon Euroopan talousyhteisön ja Euroopan atomienergiayhteisön virkamiehiin sovellettavien henkilöstösääntöjen sekä muuta henkilöstöä koskevien palvelussuhteiden ehtojen vahvistamisesta annetun asetuksen N:o 31(ETY), 11(Euratom) () jaerityisesti edellä mainittujen henkilöstösääntöjen liitteessä VII olevan 14 b artiklan sekä edellä mainittujen palvelussuhteiden ehtojen 22 ja 67 artiklan, ottavat huomioon Euroopan atomienergiayhteisön komission ehdotuksen ja Euroopan talousyhteisön komission ehdotuksen, sekä katsovat, että neuvostojen tehtävänä on virkamiehiin sovellettavien henkilöstösääntöjen 65 artiklan 3 kohdassa tarkoitettua menettelyä noudattaen vahvistaa luettelo paikoista, joiden osalta voidaan myöntää matkakorvaus, korvauksen enimmäismäärä sekä edellä mainitun korvauksen myöntämiseen sovellettavat yksityiskohtaiset säännöt, OVAT ANTANEET TÄMÄN ASETUKSEN: 1 artikla Virkamies, jonka asemapaikan matkustusolosuhteet ovat tunnetusti erityisen vaikeat ja kalliit asuinpaikan ja työpaikan välisen pitkän etäisyyden takia, voi saada matkakorvausta jäljempänä määriteltyjen edellytysten mukaan. 2 artikla 1. Asemapaikat, joihin 1 artiklassa tarkoitettu matkakorvaus voidaan myöntää, ovat: Saksa Garching Gundremmingen Ranska Fontenay-aux-Roses Saclay Cadarache Chooz Époisses Italia Centrale di Latina Centrale del Garigliano Casaccia Alankomaat Petten Dodewaard Iso-Britannia Winfrith 2. Edellä 1 kohdassa lueteltujen paikkojen lisäksi matkakorvaus voidaan myöntää myös sellaisten paikkojen osalta, joissa on enintään kolme virkamiestä. Tässä tapauksessa komissiot toimittavat asiasta tiedon neuvostoille, ja esitetty luettelo katsotaan hyväksytyksi, jollei yksikään edustustoista ole kuuden viikon kuluessa ilmaissut halua keskustella matkakorvauksen myöntämisestä kyseisten paikkojen osalta. 3 artikla Matkakorvaus myönnetään ainoastaan virkamiehelle, joka: - asemapaikkansa vaikeiden asunto-olosuhteiden vuoksi ei voi hankkia asianmukaista asuntoa, jonka kuukausivuokra sen jälkeen, kun siitä on vähennetty tarvittaessa sellaiset kustannukset kuten lämmitys, vesi, kaasu, sähkö ja ylläpito, on: - 18 prosenttia palkkaluokkaan B 2 ja sitä alempiin palkkaluokkiin kuuluvien virkamiesten osalta, - 20 prosenttia palkkaluokkaan B 1 - A 4 kuuluvien virkamiesten osalta, - 22 prosenttia ylempiin palkkaluokkiin kuin A 4 kuuluvien virkamiesten osalta, jäljempänä esitetyllä tavalla määrätystä kokonaispalkasta - ja joka maksaa vuokraa yli 10 prosenttia jäljempänä esitetyllä tavalla määrätystä kokonaispalkasta. Kokonaispalkka käsittää peruspalkan, johon on lisätty ulkomaankorvaus ja perheenhuoltajan lisä sekä josta on vähennetty virkamiehiin sovellettavien henkilöstösääntöjen 64 artiklassa tarkoitetut pakolliset pidätykset ja yhteisön vero. Näin saatua määrää mukautetaan soveltamalla siihen kyseessä olevan virkamiehen asemapaikassa voimassa olevaa korjauskerrointa. Korvausta ei myönnetä, jos julkisten kulkuvälineiden käyttö on mahdollista, jos käytetään työsuhdeautoa tai jos myönnetään kiinteämääräinen paikallinen matkakorvaus. Matkakorvaus on : - 600 Belgian frangia kuukaudessa virkamiehen asunnon ja työpaikan välisestä matkasta, joka on yli 20 kilometriä, mutta enintään 30 kilometriä, - 1 000 Belgian frangia kuukaudessa virkamiehen asunnon ja työpaikan välisestä matkasta, joka on yli 30 kilometriä. 4 artikla Tämä asetus tulee voimaan 1 päivänä tammikuuta 1966. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä heinäkuuta 1966. Neuvostojen puolesta Puheenjohtaja S. A. POSTHUMUS () EYVL N:o 45, 14.6.1962, s. 1385/62